OzLabs/hebrew-wiki-articles huggingface dataset:
מרחב אי-פריק

מרחב אי-פריק X הוא מרחב טופולוגי לא ריק (<math>X \ne \emptyset</math>) שלא ניתן להציגו כאיחוד של שתי תת-קבוצות סגורות החלקיות ממש ל-X. מושג האי-פריקות שימושי במיוחד בגאומטריה אלגברית, בה נחקרות יריעות אלגבריות עם טופולוגיית זריצקי.

== הגדרה ==

יהי <math>X \ne \emptyset</math> מרחב טופולוגי. נאמר ש-X הוא אי-פריק (Irreducible) אם מתקיימת אחת מהתכונות הבאות (שהן שקולות):
# X איננו איחוד של שתי תת-קבוצות סגורות השונות ממש מ-X.
# כל שתי תת-קבוצות פתוחות לא ריקות נחתכות לקבוצה לא ריקה.
# כל תת-קבוצה פתוחה של X שאינה ריקה היא צפופה ב-X.
אם אחת מהתכונות מתקיימת, כולן מתקיימות. תכונה 1 שקולה לתכונה 2 על ידי לקיחת משלים של קבוצות ביחס ל-X. תכונה 3 היא בעצם ניסוח אחר של תכונה 2.

תת-קבוצה <math>M \subset X</math> תיקרא אי-פריקה אם היא אי-פריקה בטופולוגיה המושרית כתת-מרחב של X.

== תכונות ==
* אם M היא קבוצה אי-פריקה אזי M היא קבוצה קשירה.
*<math>M \subset X</math> היא אי-פריקה אם"ם <math>\overline{M} \subset X</math> היא אי-פריקה.

== מרכיב אי-פריק ==

תת-קבוצה אי-פריקה מקסימלית ב-X נקראת מרכיב אי-פריק (או רכיב אי-פריק). מההגדרה והתכונה שהוזכרה לעיל נובע שמרכיב אי-פריק הוא קבוצה סגורה (אחרת <math>M \subset \overline{M}</math> ו-M לא מקסימלית).

אם X הוא מרחב נתר אזי ל-X יש מספר סופי של מרכיבים אי-פריקים <math>X_1, ..., X_n</math> והם מקיימים <math>X = X_1 \cup ... \cup X_n</math>. בנוסף, כל תת-קבוצה אי-פריקה של X מוכלת באחד ממרכיבים אלה.

== שימושים ==

בגאומטריה אלגברית קלאסית חוקרים יריעות אלגבריות, מדובר בקבוצות מהצורה
: <math> \mathcal{V}(I) = \left\{ x \in k^n | \forall f \in I : f(x)=0 \right\} </math>
כאשר <math>I</math> הוא אידיאל ב-<math>k[x_1, ... , x_n]</math>, חוג הפולינומים מעל שדה סגור אלגברית k. כאן, <math>X = k^n</math> עם טופולוגיית זריצקי. בטופולוגיה זו, כל הקבוצות מהצורה <math>\mathcal{V}(I)</math> מוגדרות להיות הקבוצות הסגורות, ואלה נקראות גם "קבוצות אלגבריות". קבוצה אלגברית <math>\mathcal{V}(I)</math> היא אי-פריקה אם ורק אם הרדיקל של האידיאל <math>I</math> (כלומר <math>\sqrt{I} = \left\{ f \in k[x_1,...,x_n] \ | \exist n \ge 1 : f^n \in I \right\}</math>) הוא אידיאל ראשוני.

== דוגמאות ==
* יהי k שדה סגור אלגברית. אזי k אי-פריק בטופולוגיית זריצקי, ובפרט קשיר.
* באופן כללי יותר, גם <math>k^n \cong \mathrm{Max}(k[X_1,...,X_n])</math> הוא אי-פריק בטופולוגיית זריצקי.

אי-פריק
קטגוריה:גאומטריה אלגברית
ג'קומו קברנגי

ג'אקומו קברנגי (ברוסית: Джа́комо Кваре́нги; באיטלקית: Giacomo Quarenghi, נהגה באיטלקית "קוארנגי"; 20 בספטמבר 1744, ברגמו – 2 במרץ 1817, סנקט פטרבורג) אדריכל ניאו קלאסי שפעל בעיקר ברוסיה. 
ג'קומו קברנגי

== ביוגרפיה ==
קברנגי נולד באיטליה ב-1744. בצעירותו למד ועסק בציור ברומא, היה רב כשרוני ונגע בספרות ובמוזיקה. עם הזמן החל לעסוק בארכיטקטורה, והצליח מאוד. בגיל 30, הוא כבר היה אדריכל מפורסם, ובנה מבני ציבור במונקו, ובווינה. באיטליה, המבנה היחיד שלו היא כנסיית Subiaco.

בגיל 35, בינואר 1780, הגיע קברנגי לסנקט פטרבורג בהזמנתה של המלכה יקטרינה הגדולה והחל לתכנן מבנים בהיקף נרחב. המבנה המשמעותי הראשון של קברנגי ברוסיה היה הארמון בפארק האנגלי "פטרוף". מאוחר יותר אף בנה את "מכון סמולני" שנחשב לעבודה הטובה ביותר שלו.

קברנגי עבד ברוח פלדיו ובית הספר האיטלקי החדשה בסגנון ניאו קלסיציסטי אלגנטי ואצילי. המבנים שלו נעשו תמיד עם טעם, פרופורציות והרמוניה. עבודותיו הן דוגמאות טובות של קלאסיציזם בוגר בארכיטקטורה הרוסית. למרות זאת היו שהתנגדו לו והאשימו אותו בערבוב גס של אלמנטים אדריכליים שונים.
בסוף שנת 1810, עזב בפעם האחרונה את סנט פטרבורג לברגמו, שם הוא התקבל בכבוד. עם זאת, בשנת 1811 מיהר לשוב לרוסיה, בשל כוונתו של נפוליאון לפלוש לרוסיה. ג'אקומו מת ב-1817 ברוסיה.

כיום, נמצאות כ-30 עבודות של האדריכל ברחבי ברית המועצות ובמיוחד בסנט פטרבורג.

==קישורים חיצוניים==

* 
* 

קטגוריה:אדריכלים רוסים
קטגוריה:אדריכלים נאו-קלאסיציסטים
קטגוריה:ילידי 1744
קטגוריה:איטלקים שנפטרו ב-1817
קטגוריה:אדריכלים איטלקים במאה ה-18
קטגוריה:אדריכלים איטלקים במאה ה-19
קטגוריה:ציירים איטלקים במאה ה-18
קטגוריה:ציירים איטלקים במאה ה-19
קטגוריה:אישים שהונצחו על בולי רוסיה
קטגוריה:רוסים שנפטרו ב-1817
חותם הקיסר

חותם הקיסר
חותם הקיסר הוא החותם הרשמי של קיסר יפן. החותם מרובע ומכיל את הכיתוב "天皇御璽" בכתב החותם הארכאי הסיני (ביפנית: 篆書 tensho). בחותם מופיעות שתי שורות בכתב אנכי. השורה הימנית היא הכיתוב "天皇" (טֶנוֹ; קיסר), והשורה השמאלית היא הכיתוב "御璽" (גיוג'י; חותם הכבוד). בחותם משתמשים במסמכים מדיניים רשמיים, כגון אמנות, מנויים, חוקים, מסמכי שגרירות, מסמכים מטעם ראש הממשלה ונשיא בית המשפט העליון, ואף על מסמכי פיטורים.

==היסטוריה==
חותם הקיסר הופיע לראשונה בתקופת נארה. אף על פי שבמקור הכינו אותו מנחושת, ב-1868, לאחר רסטורציית מייג'י הוא יוצר מאבן, ולאחר מכן מזהב טהור. החותם הנוכחי עשוי זהב טהור, ממדיו הם תשעה סנטימטרים רבועים ומשקלו 4.5 קילוגרם. יוצר החותם הוא אָבֶּאִי רֶקידוֹ (安部井 櫟堂), שעליו הוטל גם עיצוב חותם המדינה ב-1874. בעת השימוש בחותם משתמשים בדיו צינובר, המיוצר במיוחד בלשכת ההדפסה היפנית.

רפרודוקציה (זיוף) של חותם המדינה או חותם הקיסר באופן בלתי מורשה היא עבירה חמורה, שהעונש עליה הוא לפחות שנתיים של עבודת פרך, על פי סעיף 164 בחוק מספר 1 של החוק הפלילי.

==ראו גם==
* חותם יפן
* סמל יפן

קטגוריה:יפן: סמלים לאומיים
קטגוריה:חותמות
פרוש קרקעי גדול

פָּרוּש קרקעי גדול (שם מדעי: Geospiza magnirostris) הוא מין של ציפור בקבוצת פרושי דרווין, והוא אנדמי לאיי גלאפגוס. בעבר, השתייך מין זה של קבוצת פרושי דרווין למשפחת הגיבתוניים, אך כיום הוא נחשב למין השייך לקבוצת הטנגריים שבפרושיים. הציפור נפוצה ברוב האזורים היבשים של הארכיפלג, אך עם זאת לא ניתן למצוא אותו באיים הדרום-מזרחיים (אספניולה, פלוראנה, סן כריסטובל וסנטה-פה). מין זה הוא הגדול ביותר בקבוצת פרושי דרווין, הן בגודל גופו והן בגודל המקור שלו.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:פרושי דרווין
סניקרס (נעליים)

נעלי נייקי אייר פורס 1 מותאמות אישית
זוג נעלי סניקרס
סניקרס הן נעלי ספורט לשימוש יומיומי. הסניקרס הן נעליים שעשויות מחומר גמיש, לרוב בעלות סוליית גומי וחלק עליון עשוי מעור או מקנבס. כיום נעלי הסניקרס נהנות מפופולריות רבה.

המונח "סניקרס" יכול גם לתאר נעלי ספורט מסוגים מסוימים שנועדו לפעילויות ספורט מסוימות, כמו נעלי כדורסל, נעלי טניס או נעלי קרוס טריינינג.

מותגים ידועים של הסניקרס כוללים את אדידס, קונברס (יצרנית נעלי אולסטאר), אסיקס, קדס, ניו באלאנס, נייקי, פומה, ריבוק, סקצ'רס וואנס.

ישנם כמה סוגים של סניקרס: 
* נעליים גבוהות עד מעל הקרסול.
* נעליים נמוכות שלא מגיעות עד מעל הקרסול.
* נעלי Mid-cut שגובהן בין נעליים גבוהות לנמוכות.
* מגפי סניקרס שמגיעות עד לשריר הסובך. זהו סוג של נעליים שמחקות את המראה האופייני של הסניקרס, אך מצוידות בעקב גבוה. העקב למעשה לא מאפשר שימוש בהן כנעלי ספורט, אלא כנעליים אלגנטיות בלבד.

<gallery>
קובץ:Adidas Conductor High Olympics 1988 re-edition sneakers.jpg|נעליים גבוהות
קובץ:Puma shoes.jpg|נעליים נמוכות
קובץ:Hammersmithchucks.jpg|נעלי Mid-cut
קובץ:ConverseFashion.jpg|מגפי סניקרס
</gallery>

== לקריאה נוספת ==
* 

== קישורים חיצוניים ==

* 
==הערות שוליים==

קטגוריה:סוגי הנעלה
פרוש קקטוס גדול

פָּרוּש קקטוס גדול (שם מדעי: Geospiza conirostris) הוא מין של ציפור מקבוצת פרושי דרווין. המין אנדמי לאיי גלאפגוס, ונפוץ רק בארבעה מבין כל איי הארכיפלג: אספניולה, חנובסה, דרווין והאי וולף. על אף דמיונה לפרוש הקקטוס המצוי, מצויים פרושים אלו באיים שונים לחלוטין בארכיפלג. לפרוש הקקטוס הגדול כמה תת-מינים, ובהם הבדלים משמעותיים: לתת-המין הנפוץ באי אספניולה (G. c. conirostris) מקור גדול באופן ניכר מלשאר תת-המינים, המצויים באיים האחרים. 

בית גידולה הטבעי של הציפור הוא אזורי הבָּתָה היבשים, והיא ניזונה בעיקר ממינים של צבר.

==קישורים חיצוניים==

== הערות שוליים ==

קטגוריה:בעלי חיים שתוארו ב-1890
קטגוריה:טקסונים שתוארו בידי רוברט ריג'ווי
קטגוריה:פרושי דרווין
שיר העבודה והמלאכה

"שיר העבודה והמלאכה" הוא שיר עבודה מאת המשורר חיים נחמן ביאליק, שנכתב בארץ ישראל בשנת 1932, על פי הזמנת ברל כצנלסון, אשר ביקש ליצור המנון לתנועת הנוער העובד. שיר זה הוא ביטוי לתמיכה שביקש ביאליק לתת למפעל היישובי והחברתי של העבודה והמלאכה בארץ ישראל.

השיר נעשה אהוב וצורף אל תוכנית הלימודים בגני הילדים ובבתי הספר של היישוב העברי החדש ומדינת ישראל. הוא הולחן על ידי נחום נרדי על פי נעימה עממית בוכרית. זכה לביצועים רבים, בין השאר עובד על ידי גיל אלדמע בוצע על ידי זמרים רבים, מוכר ביותר ביצועה של הזמרת ברכה צפירה.

השיר משבח את עבודת הכפיים ואת עמלו של האדם הלוקח את העול הכבד אך הנעים, כפי שמופיע בשיר, של פרנסתו מיגיע כפיו. המשורר מונה בשיר מגוון של בעלי מלאכה: החייט התופר את הכסות, החקלאי הזורע והנוטע, שואב-המים מן הבור, והבנאי הבונה בית וגדר; ואת כולם, העמלים בימי החול והשרים בעת הפנאי, קורא המשורר לשבח ולהלל.

==מילות השיר==

==קישורים חיצוניים==

* מתיה קם, [http://lib.cet.ac.il/pages/item.asp?item=99 חיים נחמן ביאליק (שיר העבודה והמלאכה)], באתר מט"ח
* 
* ברכה צפירה ונחום נרדי [https://www.youtube.com/watch?v=qwUZXVNQP8o בשיר העבודה והמלאכה] (1936)
* 

==הערות שוליים==

קטגוריה:שירי 1932
קטגוריה:שירי חיים נחמן ביאליק
קטגוריה:שירי ברכה צפירה
קטגוריה:שירים בעברית
קטגוריה:שירים שהולחנו על ידי נחום נרדי
קטגוריה:שירי ההתיישבות העובדת
קטגוריה:ציונות בתרבות
פראנסס שאנד קיד

פראנסס שאנד קיד (באנגלית: Frances Shand Kydd; 20 בינואר 1936 - 3 ביוני 2004) הייתה אצילה אנגליה ואמה של דיאנה, הנסיכה מוויילס.

==ביוגרפיה==
פרנסס רות רוש נולדה באחוזת בית סאנדרינגהאם למוריס רוש, ברון פרמוי הרביעי, ולרות רוש, ברונית פרמוי. אמה הייתה חברה קרובה של המלכה אליזבת בווס-ליון ואף שימשה כשושבינתה וכמלווה שלה באירועים רשמיים.

בשנת 1954 נישאה פרנסס במנזר וסטמינסטר לאדוארד ג'ון ספנסר (יורש רוזנות ספנסר ובית ספנסר שהיא אחת ממשפחות האצולה הידועות ביותר בבריטניה). לזוג נולדו חמישה ילדים.

התקשורת הבריטית הרבתה להשוות בין חייה לבין חיי בתה דיאנה מכיוון ששתיהן היו נשים צעירות ולא מנוסות שהתחתנו עם גברים ממעמד גבוה מהם וחוו חיי נישואים לא מאושרים. ב-1967 היא עזבה את בעלה כדי לחיות עם פיטר שאנד קיד, והחלה במשפט גירושין נגדו. בסופו של ההליך המשפטי ניצח בעלה בקרב על המשמורת על הילדים, והיא לא גידלה את ילדיה שנים רבות. ב-1988 נפרדה מבעלה השני, לאחר שעזב אותה למען אישה אחרת. ב-1996 הורשעה מספר פעמים בנהיגה בשכרות, וב-1997, לאחר מות בתה דיאנה בתאונת דרכים, אמרה: "מוזר מאוד שההלוויה של הבת שלי היה כנראה האירוע החשוב ביותר בחיי. גאה בה, גאה בבנותיי הבוגרות הבוגרים שהיו ובבני היחיד שנתן לה כבוד אחרון של אח שכל כך אהב אותה". בנוסף נהגה שאנד קיד לבקר באופן קבוע את משפחת הנהג שהיה מעורב בתאונה, ואף נאלצה להודות בבית משפט שהיא ובתה חיו בנתק זמן ממושך לפני מותה.

ב-2004 הלכה לעולמה לאחר שסבלה שנים רבות מפרקינסון ומסרטן המוח. בהלווייתה נכחו ילדיה ונכדיה (ביניהם הנסיכים ויליאם והארי). הנסיך צ'ארלס, חתנה לשעבר, לא נכח בהלווייתה מכיוון שהיה בדרך להלווייתו של נשיא ארצות הברית לשעבר רונלד רייגן.

==משפחתה==
ב-1 ביוני 1954 נישאה פרנסס במנזר וסטמינסטר לאדוארד ג'ון ספנסר (יורש רוזנות ספנסר ובית ספנסר שהיא אחת ממשפחות האצולה הידועות ביותר בבריטניה). לזוג נולדו חמישה ילדים:
* ליידי שרה מק'קורקדייל (נולדה ב-1955): נישאה לניל מק'קורקדייל, אחיינה של אמה החורגת.
* ג'יין פלוייז, ברונית פלוייז (נולדה ב-1957): נישאה לרוברט פלוייז, המזכיר האישי של אליזבת השנייה.
* ג'ון ספנסר (1960): נפטר 10 שעות לאחר לידתו.
* דיאנה, הנסיכה מוויילס (1961–1997): נישאה לצ'ארלס, נסיך ויילס.
* צ'ארלס ספנסר, רוזן ספנסר התשיעי (נולד ב-1964): ירש את תוארו לאחר מות אביו. נישא שלוש פעמים.

==אילן יוחסין==

==קישורים חיצוניים==
* 

קטגוריה:משפחת ספנסר-צ'רצ'יל
קטגוריה:אצולה בריטית
קטגוריה:אנגלים
קטגוריה:בריטיות שנולדו ב-1936
קטגוריה:בריטים שנולדו ב-1936
קטגוריה:בריטיות שנפטרו ב-2004
קטגוריה:בריטים שנפטרו ב-2004
סניקרס (חטיף)

סניקרס (באנגלית: Snickers) הוא מותג של חטיפי שוקולד שמיוצר על ידי חברת מרס (Mars) מאז שנת 1930. החטיף עשוי מנוגט, מעליו קרמל, הוא בציפוי שוקולד חלב ובפנים יש גם בוטנים. מכירות החטיף מסתכמות בכ-2 מיליארד דולר בשנה בכל העולם.

==היסטוריה==
בשנת 1930 השיקה חברת מרס את חטיף ה"סניקרס", שנקרא על שם הסוס החביב על משפחת מרס, בעלת החברה. החטיף עשוי מנוגט, בוטנים וקרמל עם ציפוי שוקולד. בבריטניה ובאירלנד החטיף נמכר בשם "מרתון" (Marathon) עד שנת 1990, אז החליטה חברת מרס ליישר קו בבריטניה עם המותג העולמי. לאחרונה השיקה מרס חטיפי אנרגיה תחת המותג "סניקרס מרתון". ישנם כמה סוגים נוספים של חטיפי סניקרס, מלבד החטיף הסטנדרטי, כדוגמת מיני סניקרס, סניקרס מריר (dark), שוקולד לבן סניקרס הדומה לחטיף הסטנדרטי בתוספת חמאת בוטנים במקום בוטנים וסניקרס הנמכר כחטיף גלידה.

==מנות הכוללות סניקרס==
בראשית שנות ה-2000 הפכו מנות חטיפי שוקולד מטוגנים בשמן עמוק (לרבות סניקרס ומרס, ממתק אחר של חברת מרס) למאכל פופולרי בארצות הברית, אם כי כבר ב-1995 המאכל התפרסם כחלק מתפריטה של חנות פיש אנד צ'יפס בסקוטלנד והיה ללהיט בחנויות פיש אנד צ'יפס בסקוטלנד ובאנגליה.

בסניקרס נעשה שימוש גם במנות אחרות. כך למשל השף האנגלי אנתוני וורל תומפסון (Antony Worrall Thompson) יצר את המנה "סניקרס פאי", שמורכבת בין היתר מחמישה חטיפי סניקרס, ומכילה "מעל 1,250 קילו-קלוריות שמקורן בסוכר ובשומן בלבד" (יותר ממחצית מכמות הקלוריות היומית המומלצת לצריכה לאדם מבוגר ממוצע). רשת המסעדות "צ'יזקייק פקטורי" מציעה מנה בשם "סניקרס באר צ'אנקס אנד צ'יזקייק" (מילולית: חטיפי סניקרס ועוגת גבינה), שמורכבת מעוגת גבינה שבתוכה נאפים חטיפי סניקרס שלמים. המנה מלווה בציפוי בוטנים ומקושטת ברוטב שוקולד מסביב.

נוצרו גם מאכלים רבים המבוססים על הסניקרס, לדוגמה עוגת סניקרס<ref></ref>.

==קישורים חיצוניים==

* 

* [http://www.snickers.com/default.htm האתר הרשמי של החטיף] 

==הערות שוליים==

קטגוריה:חטיפי שוקולד
קטגוריה:מותגי מרס
קטגוריה:מאכלי בוטנים
במחרשתי

בְּמַחֲרַשְׁתִּי או שיר האיכר, הוא שירו של המשורר, המוזיקאי והמתרגם אליקום צונזר. חובר בשנת 1888 ביידיש, בשם "די סאכע" ("המחרשה") והולחן על ידי צונזר, עבור אלפי החקלאים היהודים, אשר הועברו לחקלאות על ידי השלטונות באימפריה הרוסית ובקיסרות האוסטרו הונגרית, וכן בעזרתה של חברת יק"א שראתה במעבר לחקלאות (בשטחים שרכשה או חכרה במזרח אירופה ובדרום אמריקה) פתרון להטבת פרנסתם הדחוקה של יהודי מזרח אירופה. השיר מעודד את עבודתם היצרנית, השלווה ומאכילת האנושות של החקלאים באשר הם.

המשורר נח שפירא ("בר נש") (1931-1869) תרגם את השיר לעברית עבור אנשי העלייה הראשונה בארץ ובתפוצות, והוא פורסם ב"לוח ארץ ישראל" שהוציא לאור אברהם משה לונץ בשנת תר"ס (1900). השיר נעשה אהוד ונחשב אחד משירי התנועה הציונית. כך למשל, הוא צורף אל "פנקסי" – הספרון שהוענק לכל חבר או חברה בתנועת הנוער "השומר הצעיר" בראשיתה, מאז 1918.

"במחרשתי" זכה לביצועים רבים במאה ה-20 וה-21.

==מילות השיר== 

==קישורים חיצוניים==

* [http://www.youtube.com/watch?v=sKq5JTRMLP0 ביצוע מקהלתי של "במחרשתי" הנלווה אל סרטון מ-1913], באתר יוטיוב 

==הערות שוליים==

קטגוריה:שירים בעברית
קטגוריה:שירי המאה ה-19
קטגוריה:העלייה הראשונה
קטגוריה:ציונות בתרבות
קטגוריה:שירים שתורגמו לעברית
שבר דחיסה אוסטאופורוטי

שבר דחיסה אוסטאופורוטי הוא סוג של שבר דחיסה הנובע כתוצאה מדלדול עצם (אוסטאופורוזיס). שברים מסוג זה מלווים לרוב בכאב ובזמן החלמה ארוך במיוחד בעקבות מחלת דלדול העצם. השבר מאובחן על ידי צילום רנטגן רגיל של עמוד השדרה ומאופיין על ידי איבוד גובה של החוליה.

{| class="wikitable" | align="left"
|-
! שבר דחיסה
|-
| מרכז
|-
| שבר דחיסה בחוליה L4 לאחר נפילה מגובה.
|-
| ICD-9 (pathological), - (traumatic)
|}

==סיבות להיווצרות השבר==
שבר דחיסה אוסטאופורוטי יכול להיווצר כתוצאה מפעולה יום יומית כגון הרמת משא כבד והתכופפות קדימה או כתוצאה מטראומה בעמוד השדרה כגון נפילה או אפילו התיישבות חזקה מדי.

==טיפול==
קיימות היום שתי גישות לטיפול בשברי דחיסה, האחת כירורגית והשנייה לא כירורגית.

===הגישה הכירורגית===
בגישה הכירורגית קיימים שני טיפולים הנקראים קיפופלסטיה ווורטברופלסטי. בטיפול זה מלט ביולוגי המתאים למילוי עצמות מוזרק ישירות לחוליה השבורה ובכך מחזק אותה. קיים מידע סותר בספרות לגבי היעילות של הפרוצדורה.

===הגישה הלא כירורגית===
שימוש בקלציטונין.

==מניעה==
מניעה של כלל השברים הנגרמים כתוצאה מדלדול עצם קשורה בשמירה על משק סידן תקין על ידי לקיחת תוספי סידן, עיסוק בפעילות ספורטיבית המפעילה עומס על העצמות (במתינות), הימנעות מעישון ושתיית אלכוהול ובמקרים בהם המחלה בשלבים מתקדמים גם לקיחת ביספוספונאטים.

==מחקרים קליניים==
קיום מתבצעים מגוון רב של מחקרים קליניים הנוגעים לדלדול עצם בכלל ובשברים הנגרמים לדלדול עצם בפרט, מצורפת רשימה חלקית של מחקרים המתבצעים כיום:
# מחקר שבא להראות שכ-20% מהמבוגרים מעל גיל 60 סבלו משבר "שקט" בחוליה שלא עובר אבחנה, לא מטופלים לדלדול עצם ולכן חשופים לשברים נוספים וממומן על ידי [http://www.ualberta.ca/ אוניברסיטת אלברטה]
# מחקר שבא לבדוק את השיפור באיכות החיים של נשים לאחר חדלון הווסת (פוסטמנופאוז) עם לפחות שבר אחד בחוליה כתלות בפעילות ספורטיבית. המחקר ממון על ידי Ostfold Hospital Trust.
# מחקר הבודק את היעילות של מלט ביולוגי חדש בתהליך הוורטברופלסטי לעומת מלט הנמצא בשימוש נרחב. המחקר ממומן על ידי חברת [https://web.archive.org/web/20120330165922/http://www.orthovita.com/investors/pressreleases.aspx אורטוביטה].
# מחקר הבודק את ההשפעה ארוכת הטווח של רלוקסיפן על שברים אוסטאופורוטיים בחוליות. המחקר ממומן על ידי חברת אלי לילי.
# מחקר הבודק את ההשפעה של משככת הכאב של הגסטרוליט כאבים הנגרמים כתוצאה משברים אוסטאופורוטיים בחוליות. המחקר ממומן על ידי חברת [http://il.amorphical.com אמורפיקל].
# מחקר הבודק את היעילות של תהליך הוורטברופלסטי בנשים וגברים שעברו שבר אוסטאופורוטי בחוליה לעומת קבוצת ביקורת. המחקר ממומן על ידי [http://www.elisabeth.nl/algemene_onderdelen/service_functies/contact/ St. Elisabeth Hospital, Tilburg, Netherlands]

==קישורים חיצוניים==

==הערות שוליים==

קטגוריה:הפרעות בצפיפות ובמבנה העצם
קטגוריה:שברים (אורתופדיה)
חמד חסן סוסחא

חמד חסן סוסחא (באדיגית: Хьамэд Хьасэн Цушъхьэ; 1920 - 30 ביוני 2008) היה ראש המועצה המקומית כפר כמא בשנים 1974-1972. 

סוסחא נולד למשפחת חקלאים מכפר כמא, למד והתחנך בבית הספר המקומי. בצעירותו התגייס לחיל הספר העבר-ירדני והמשיך לשרת בו עד לפירוק החיל. עם שובו אל הכפר חזר אל המשק הביתי והיה ממשיך דרכו של אביו בענף החקלאות.

בשנת 1972 הוא התמודד בבחירות המקומיות לראשות המועצה ונבחר לעמוד בראשה למשך שנתיים. למרות משך הכהונה הקצרה הוא הצליח לשפר את תשתיות הכפר והרחובות הראשיים נסללו.

תרומתו הגדולה לקהילה הצ'רקסית הייתה הבאת יועץ מארצות הברית אשר התמחה בשפות הקווקזיות. היועץ ערך קורס ללימוד השפה הצ'רקסית ודקדוקה. כמו כן הוא הדריך שיטות לימוד בשפה הצ'רקסית וכמה מורים נבחרו בבית הספר לשמש כמורים לשפה הצ'רקסית.

==הערות שוליים==

קטגוריה:ראשי מועצת כפר כמא
קטגוריה:צ'רקסים ישראליים
קטגוריה:ישראלים שנולדו ב-1920
קטגוריה:ישראלים שנפטרו ב-2008
פואד סוסחא

פואד סוסחא (באדיגית: ФуIад Цушъхьэ) כיהן כראש המועצה המקומית כפר כמא בין השנים 1974–1976.

== חייו ==
על אף ציפיותיו של אביו של סוסחא כי יצטרף לעסק המשפחתי ויעבוד בתחום החקלאות, הוא בחר ללכת לכיוון אחר. עם הזמן התערה בחברה והוערך בקרב הצעירים שראו בו דמות מנהיגותית בכפר, בתקופה בה חיפש הדור הצעיר אחר דרך להחליף את השלטון המקומי ולהעביר אותו מידי הדור המבוגר לצעירים.

הבחירות בשנת 1974, אשר התקיימו אחרי שנה קשה במדינת ישראל בעקבות מלחמת יום הכיפורים, נערכו בסימן "השליטה עוברת לידי הצעירים". אחד מצעירי הכפר, חטוקאי עלא אלדין העמיד את עצמו בראש רשימה שהתמודדה בבחירות המקומיות. הוא זכה לאהדה רבה ותמיכה מצד המצביעים הצעירים וכמו כן גם בקרב האוכלוסייה המבוגרת וגרף את רוב הקולות. מסיבות אישיות החליט עלא אלדין לבטל את מועמדותו לראשות המועצה המקומית ופינה את המקום לבא אחריו ברשימה, פואד סוסחא, שהפך לראש המועצה הצעיר ביותר בתולדות כפר כמא.

בזמן כהונתו החליף את רשת תשתית המים בכפר, והתמקד בשיפור החינוך בכפר. הוא בנה מערכת חינוכית חדשה תוך כדי שינוי מהותי ביותר - העברת החינוך בכפר ממחלקת החינוך הערבי אל מחלקת החינוך העברי.

==הערות שוליים==

קטגוריה:ראשי מועצת כפר כמא
קטגוריה:צ'רקסים ישראליים
קטגוריה:ישראלים שנולדו במאה ה-20
עבדל-רחמן אגוד

עבדל-רחמן אגוד (נכתב גם אג'וד) (באדיגית: Абдыл-Рэхьман Ацумыжъ) כיהן כראש המועצה המקומית כפר כמא בין השנים 1976 -1978.

מינויו של אגוד נבע מנסיבות יוצאות דופן. בשנת 1977 נוצרה מחלוקת בין חברי המועצה לגבי אופי השלטון המקומי והם רצו שינוי. היות שטרם הייתה נהוגה שיטת הבחירות האישיות או בחירות ישירות, חברי המליאה קבעו ישיבה שלא מן המניין וברוב של ארבעה קולות נגד שלושה, אג'וד עבדל רחמן נבחר להיות יו"ר המועצה המקומית. הוא כיהן למשך כשנה עד לתקופת הבחירות בשנת 1978.

בבחירות של שנת 1978 אג'וד התמודד בסיבוב השני מול יחיא נפסו שנבחר ליו"ר המועצה הבא.

==הערות שוליים==

קטגוריה:צ'רקסים ישראליים
קטגוריה:ראשי מועצת כפר כמא
קטגוריה:ישראלים שנולדו במאה ה-20
1815 במדע

==ארכאולוגיה==
* גילוי אובליסק פילה עליו היו כתובות ביוונית ובכתב חרטומים
* גילוי פלימפססט מספריית מילנו מהמאה ה-4.

==ביולוגיה==
* ז'אן-בטיסט דה לאמארק החל בפרסום ספרו Histoire naturelle des animaux sans vertèbres

==גאוגרפיה==
* 30 ביולי – משלחת רוסית לחקר האוקיינוס הארקטי בראשות אוטו פון קוצבו יוצאת לדרך. המסע נמשך עד ל-3 באוגוסט 1818.

==גאולוגיה==
* 5 באפריל – התפרצות הר געש טמבורה הביאה למות 92 אלף בני אדם ושנת 1816 נקראה שנה ללא קיץ.
* 1 באוגוסט – פרסום מפה גאולוגית ראשונה של בריטניה על ידי ויליאם סמית.

==כימיה==
* ויליטם פרוסט, כימאי בריטי משער שמשקל אטומי של כל יסוד כימי הוא מכפלה של זו של מימן.

==טכנולוגיה==
* 21 באוקטובר – בניית נורת דייבי, מנורה בטיחותית לשימוש במכרות.
* המצאת מטרונום על ידי ממציא הולנדי דיטריך ווינקל.

==פיזיקה==
* שימוש ראשון בשיטת פולארימטריה על ידי ז'אן בפטיסט ביו
* המצאת חוט דנטלי.

==רפואה==
* 10 ביולי – בבריטניה חל איסור לעסוק ברפואה לאנשים ללא רישיון
* גילוי כולסטרול 

== נולדו ==
* 26 ביולי – רוברט רמאר, פיזואולוג גרמני (נפטר ב-1865)
* 31 באוקטובר – קארל ויירשטראס, מתמטיקאי גרמני, (נפטר ב-1897)
* 2 בנובמבר – ג'ורג' בול, מתמטיקאי בריטי (נפטר ב-1864)
* 10 בדצמבר – עדה לאבלייס, מתמטיקאית בריטית (נפטרה ב-1852)

==נפטרו==
* 22 בפברואר – סמיטסון טננט, כימאי בריטי. (נולד ב-1761)
* 24 בפברואר – רוברט פולטון, מהנדס אמריקאי (נולד ב-1765)
* 5 במרץ – פרנץ מסמר, רופא גרמני (נולד ב-1734)

==קישורים חיצוניים==
Misery (שיר של מארון 5)

Misery (בעברית: אומללות) הוא הסינגל הראשון מתוך אלבום האולפן השלישי של להקת הרוק האמריקאית מארון 5.

השיר נכתב על ידי סולן הלהקה, אדם לוין, קלידן הלהקה ג'סי קרמייקל וחברם מלהקת "פנטום פלנט", סם פאראר. לוין וקרמייקל מספרים כי הם התחילו לכתוב את השיר מספר שנים לפני צאת אלבומם השלישי והרגישו מוכנים לסיים אותו רק בתקופת האלבום השלישי.
נכון לינואר 2022, לשיר מעל 340 מיליון צפיות באתר יוטיוב.

==מיקומי שיא==

== קישורים חיצוניים ==

* 

== הערות שוליים ==

קטגוריה:שירי מארון 5
קטגוריה:שירים באנגלית
קטגוריה:וידאו קליפים שבוימו על ידי ג'וזף קאהן
קטגוריה:שירי לפידים
קטגוריה:שירים המבוססים על אירועים אמיתיים
קטגוריה:שירים על בדידות
קטגוריה:שירי פופ רוק אמריקאיים
1816 במדע

==גאולוגיה==
* תיאור ראשון של טורקיז על ידי יוהאן פון וולדהיים.

==טכנולוגיה==
* בניית מנוע סטרלינג על ידי רוברט סטרלינג.

==מתמטיקה==
* גילוי סדרת פאריי על ידי רנה לאנק.

==פיזיקה==
* גילוי שבירה כפולה על ידי דייוויד ברוסטר

==רפואה==
* המצאת מסכת.
* גילוי כולסטרול.

== נולדו ==
* 7 ביולי – רודולף ספוט, אסטרונום שווייצרי (נפטר ב-1893)
* 13 בדצמבר – ארנסט ורנר פון סימנס, ממציא ותעשיין גרמני, (נפטר ב-1892)
* 29 בדצמבר – קרל לודביג, פיזיולוג גרמני (נפטר ב-1895)

==נפטרו==
* 2 בינואר – לאוי דה מורבה, כימאי צרפתי. (נולד ב-1737)
* 28 בספטמבר – אדוארד צ'ארלס הווארד, מהנדס כימי בריטי (נולד ב-1774)

==קישורים חיצוניים==
נינסטינטס

נינסטינטס (באנגלית: Ninstints) היה כפר ששימש אינדיאנים משבט היידה. הכפר הוא חלק מהאתר שמורת הפארק הלאומית גוואי האנאס ואתר המורשת היידה, השוכן בחוף הצפוני של פרובינציית קולומביה הבריטית בקנדה. הכפר הוא אתר מורשת עולמית מטעם אונסק"ו, ואתר היסטורי לאומי מטעם ממשלת קנדה.

הכפר קרוי גם נאן סדינס (Nan Sdins), סקונגוואי (Skungwai) וסגאנג גוואי. השם האחרון הוא השם שנתנו בני היידה לאי אנתוני בקולומביה הבריטית, בו שוכן הכפר, ומשמעותו היא אי השיבוט האדום. בשלהי המאה ה-18 ותחילת המאה ה-19 נקרא הכפר על שם קויאה, שכיהן כצ'יף באותה תקופה. השם נינסטינטס הוא שיבוש שמו של הצ'יף החזק ביותר מבין הצ'יפים של הכפר באמצע המאה ה-19 - נונגסטינס, והוא החל לשמש כשם הכפר לאור המנהג של רבי חובלים להתייחס לכפרים בשם של מי שעומד בראשם. שמו הנוכחי הוא הגרסה האנגלית של השם האינדיאני סגאנג גוואי לאנאגאי (SGang Gwaay Llanagaay, תרגום: הכפר באי השיבוט האדום).

הכפר היה הדרומי ביותר מבין כפרי ההיידה, ושכן מערבית לאי קונגהיט שהוא האי הדרומי ביותר בארכיפלג היידה גוואי. במאה ה-18 אירעו בכפר מספר מפגשים בין האדם הלבן לבין האינדיאנים המקומיים. בתקופת סחר הפרוות הימי זכה הכפר לביקורים של ג'ורג' דיקסון (1787), צ'ארלס דאנקן (1788), ופעמיים ב-1789 על ידי רוברט גריי ושותפו ג'ון קנדריק. קיימת טענה שלפיה קנדריק השפיל את הצ'יף המקומי קויאה ב-1789, ועל רקע זה עלתה לשלטון שושלתו של הצ'יף נינסטינטס. קויאה ככל הנראה נהרג ב-1795 במהלך מתקפה על החד-תרנית יוניון בפיקודו של ג'ון בויט. כ-90% מ-300 תושבי הכפר מתו במגפת האבעבועות השחורות שפקדה את המקום ב-1862, והמשיכה לקטון גם לאחר מכן בשל מחלות נוספות. בערך ב-1885 נטשו את הכפר אחרוני התושבים, ועברו לסקידגייט על פי הזמנת הצ'יף המקומי, וזאת אף שהייתה קיימת יריבות ארוכת שנים בין השבטים. ההערכה היא כי כיום קיימים רק 12 צאצאים שנולדו לתושבי הכפר המקוריים.

בני ההיידה התקיימו בעיקר מציד ומדיג בארכיפלג, והשרידים הקדומים ביותר בכפר הם בני אלפיים שנים. באתר שבו שכן הכפר קיימת קבוצת בתי מגורים ארוכים עשויים מעץ ארז, אך הוא ידוע יותר בזכות אוסף עמודי הטוטם שנמצאים בקצה אזור המגורים. העמודים מעוטרים בתחריטים ובתגליפים שמתארים דמויות של אדם ובעלי חיים. ב-1957 נלקחו מהכפר 11 מעמודי הטוטם שהשתמרו בצורה הטובה ביותר, ונשלחו למספר מוזיאונים בקנדה. ב-1995 הוצבו מחדש חלק מעמודי הטוטם, אך כעבור שנים אחדות נפלו בחזרה לארץ. כיום נמצא בנינסטינטס האוסף הגדול ביותר של טוטמים שנוצרו על ידי ההיידה ועדיין נמצאים במיקום המקורי.

האי עצמו נמצא בסמוך לאוקיינוס השקט, והוא מוגן על ידי מפרץ ואיון סלעי. הכפר מרוחק מאוד ממקומות יישוב, והגישה אליו היא דרך הים או דרך טיסות היוצאות מיישובים בצפון הארכיפלג.

==קישורים חיצוניים==

* [http://www.pc.gc.ca/eng/pn-np/bc/gwaiihaanas/edu/edu1c.aspx סגאנג גוואי לאנאגאי] באתר Parks Canada

==הערות שוליים==

קטגוריה:קולומביה הבריטית: היסטוריה
קטגוריה:קנדה: אתרים ארכאולוגיים
מועמד צפוי

במערכת הפוליטית בארצות הברית המונח מועמד צפוי או מועמד משוער (באנגלית: Presumptive nominee או Apparent nominee או Presumed nominee) מתייחס למועמד המוביל במפלגתו במהלך הבחירות לנשיאות ארצות הברית אשר עדיין לא נבחר והוכרז בתור המועמד הרשמי של מפלגתו בוועידת המפלגה הדמוקרטית או בוועידת המפלגה הרפובליקנית, אך צבר מספיק קולות בקרב צירי המפלגה באופן שמבטיחים לו למעשה, כי אם לא יתרחשו אירועים בלתי צפויים ולא סבירים שיובילו לפרישתו מהמירוץ, בשלב הנוכחי של המירוץ הוא נחשב למועמד ללא עוררין אשר צפוי במידת סבירות כמעט וודאית להיות המועמד שירוץ לתפקיד הנשיא מטעם מפלגתו. בארצות הברית, במקרים בהם הנשיא המכהן נחשב ל"מועמד המשוער" מטעם מפלגתו, המונח "מועמד משוער" עשוי לרוב להתייחס גם לאדם המכהן בתפקיד סגן הנשיא הנוכחי אשר צפוי בעקבות כך להיות זה שימשיך לקדנציה שנייה אם הנשיא המכהן יבחר בשנית.

לאורך השנים, הוקדמו במידה ניכרת המועדים של הוועידות הרפובליקניות והדמוקרטיות שבהן צירי המפלגות בוחרים את המועמדים הרשמיים של מפלגותיהם על מנת שיסתמן מוקדם יחסית מי הם המועמדים המשוערים בכל מפלגה. החל ממערכת הבחירות של 1984 מתקיים בארצות הברית בכל שנת בחירות (בדרך כלל בחודש מרץ) ה"סופר טיוזדיי" (בתרגום לעברית: "יום שלישי הגדול"), הנחשב ליום הקרב העיקרי של הבחירות המקדימות לנשיאות ארצות הברית אשר במהלכו נערכים במקביל פריימריז במספר הרב ביותר של מדינות מכל רחבי ארצות הברית אשר בעקבותיו לרוב, שני המועמדים המובילים של שתי המפלגות הגדולות זוכים בסטטוס המועמד המשוער של המפלגה, שמוביל לרוב לכך שיריביהם של המועמדים המשוערים פורשים מהמירוץ לנשיאות ולכך שהם יהפכו בהמשך למועמדים הרשמיים של מפלגותיהם בוועידות של המפלגות.

בבחירות לנשיאות בארצות הברית, כאשר הנשיא המכהן מבקש להיבחר מחדש, באופן מסורתי הוא נחשב למועמד המשוער מטעם המפלגה שלו. דוגמאות בולטות מהעשורים האחרונים כוללות את הנשיא המכהן רונלד רייגן במערכת הבחירות של 1984, את הנשיא המכהן ביל קלינטון במערכת הבחירות של 1996, ואת הנשיא המכהן ג'ורג' ווקר בוש במערכת הבחירות של 2004. עם זאת, אם פוליטיקאי אחר מאותה המפלגה, אשר פופולרי במיוחד, מחליט להתמודד מול הנשיא המכהן לתפקיד הנשיא בפריימריז של אותה המפלגה או אם הנשיא המכהן נמצא בשפל בסקרים, ייתכן מצב שבו הנשיא המכהן לא ייחשב על פי רוב ל"מועמד המשוער". דוגמאות בולטות למצב זה בעשורים האחרונים כוללות את מערכת הבחירות של 1976 אשר במהלכה הנשיא הרפובליקני המכהן ג'רלד פורד התמודד בפריימריז של המפלגה הרפובליקנית מול רונלד רייגן, ואת מערכת הבחירות של 1980 אשר במהלכה הנשיא הדמוקרטי ג'ימי קרטר התמודד בפריימריז של המפלגה הדמוקרטית מול טד קנדי.

==הערות שוליים==

קטגוריה:ארצות הברית: פוליטיקה
קטגוריה:טרמינולוגיה של הבחירות לנשיאות ארצות הברית
Day-O (The Banana Boat Song)

הוא שיר עם מסורתי ג'מייקני מסוגת הקליפסו שיוצריו המקוריים אינם ידועים. את הגרסה הנודעת ביותר של השיר ביצע הזמר הארי בלפונטה. השיר בגרסתו של בלפונטה יצא לראשונה כסינגל במהלך 1956. זה אחד משירי הקליפסו הפופולרי ביותר והשיר המזוהה ביותר עם בלפונטה.

השיר, שנודע גם כשיר עבודה, עוסק בפועלי הנמל בג'מייקה שעובדים במהלך כל הלילה בהעמסת משלוחי בננות על ספינות, ואשר מצפים לבואו של האחראי על ספירת המלאי (המכונה "Tallyman") על מנת שיוכלו לחזור לביתם.

השיר בוצע לראשונה בטלוויזיה על ידי בלפונטה במהלך שנות ה-70 כאשר הוא היה כוכב אורח בעונה השלישית של סדרת הטלוויזיה "החבובות".

== גרסאות כיסוי בולטות ואזכורים בתרבות==
* הזמר ג'ייסון דירולו השתמש בדגימות מהשיר בשירו משנת 2011 "Don't Wanna Go Home".
* הראפר האמריקאי ליל ויין השתמש בדגימות מהשיר בשירו משנת 2010 "".
* נעשה שימוש בשיר, בביצועו של הארי בלפונטה, במהלך סצנה בסרט "ביטלג'וס" משנת 1988 בו רוחות הרפאים גורמות לקבוצת אנשים בארוחת ערב לרקוד לצלילי השיר.
* בישראל ביצע אותו הזמר טוני ריי, זמר רגאיי ג'מייקני-ישראלי, בסרט "אלכס חולה אהבה" (1986).
* השיר גם תורגם לעברית תחת השם "תן עוד בננה". את העיבוד לעברית כתבה מיכל חזון וטוני ריי שר אותו בקלטת הילדים "עולם קטן", תחת עיבודה של נורית הירש (1994).
*בעת הקלטת השיר "We Are the World" בשנת 1985, כל הנוכחים שרו את השיר, כמחווה להארי בלפונטה שהשתתף גם הוא בהקלטה.

== קישורים חיצוניים ==
* [http://www.songfacts.com/detail.php?id=8010 עמוד השיר באתר songfacts.com] 

קטגוריה:שירי 1956
קטגוריה:שירים באנגלית
קטגוריה:שירים על מזון ושתייה
קטגוריה:שירים על עבודה
קטגוריה:סינגלים שהגיעו למקום הראשון בגרמניה
קטגוריה:סינגלים בהוצאת RCA רקורדס
צ'רקסקי מנקיז

האולם הביתי בודיבלניק
מועדון הכדורסל צ'רקסקי מנקיז (באוקראינית: Баскетбол Клуб Черкаські Мавпи) היא קבוצת כדורסל אוקראינית מהעיר צ'רקאסי, המשחקת בליגת העל האוקראינית בכדורסל. באמתחתה אליפות אחת, בה זכתה בעונת 2017/2018.

== היסטוריה ==
הקבוצה הוקמה בשנת 2003. בסיום עונת 2004/05 העפילה לראשונה לסופרליגה. בעונת הבכורה הגיעה הקבוצה למקום החמישי בעונה הסדירה, ולחצי גמר הפלייאוף, בו הפסידה לאזובמאש מאריופול. ובעונה שלאחר מכן, שוב חצי גמר ושוב הפסידה לאזובמאש.

בעונת 2008/09, הקבוצה הייתה בין עשר הקבוצות שהקימו ליגה בכירה נפרדת בשם הליגה האוקראינית, שהתאחדה לאחר עונה בודדת עם הסופרליגה.

בסיום עונת 2010/11 העפילה הקבוצה בחזרה לסופרליגה (לאחר עונה אחת בליגה השנייה), וזכתה בגביע הליגה השניה.

בעונת 2017/2018 זכתה באליפות ליגת העל האוקראינית בכדורסל, לראשונה בתולדותיה.
== השתתפות באירופה ==
הקבוצה השתתפה ביורוקאפ צ'לנג' בעונת 2006/07. והגיעה עד לשלב רבע הגמר, בו הפסידה לקבוצה אוקראינית אחרת, בי.סי. דניפרו. ובעונת 2007/08 השתתפה ביורוצ'לנג', ולא עברה את שלב הבתים.

בעבר שיחקו בקבוצה הישראלים עמית תמיר ואילן קדוש. המועדון מפעיל מחלקת נוער גדולה של כל קבוצות הגילאים.

== תארים והישגים ==
* הסופרליגה האוקראינית:
** אליפות: 2018
*יורוקאפ צ'לנג:
**רבע גמר: 2007

==שחקנים בולטים בעבר==

==קישורים חיצוניים==

* 

קטגוריה:קבוצות כדורסל אוקראיניות
דפרון

[[סמליל החברה]]
עטיפת מחברת דפרון מ[[העשור הראשון של המאה ה-21]]
דַפרוֹן הייתה החברה הראשונה והגדולה בישראל לייצור מחברות ומעטפות. החברה נוסדה בשנת 1939 על ידי משפחת דוברובסקי. תחילה החל רפאל דוברובסקי בבית מלאכה בשכונת מונטיפיורי בתל אביב, שם יצר מחברות ופנקסים. לאחר מכן בנה מפעל ברמת גן, שבו השתמש החל ב-1961 בציוד אוטומטי לייצור מחברות, שהגדיל את תפוקת המפעל פי ארבעה. ב-1955 נקרא המפעל "דפ-רון" ובהמשך "דפרון". בשנת 1973 עבר למפעל בפתח תקווה.

בשיאה, בשנות ה-70 וה-80, גלגלה החברה עסקים בעשרות מיליוני שקלים, והחלה בייצוא לאירופה, לאפריקה ומאוחר יותר לארצות הברית. היא העסיקה כ-70 עובדים במפעל המחברות, ובסה"כ קרוב ל-200 עובדים בשלל מחלקות החברה. בניהם של רפאל ואהובה דוברובסקי הצטרפו אף הם לעבודה במפעל, וכך גם בעלה של הבת. המחברות שייצר המפעל הפכו תקן דה פקטו בישראל, והיא הפכה לחברה ציבורית שמניותיה נסחרות בבורסת תל אביב. מאז חלה ירידה במכירות עקב כניסת יצרנים זולים מסין ומהרשות הפלסטינית ועקב המעבר מכתיבה במחברות לכתיבה במחשב.

בשנת 1993 רכשה את חברת "אופק" המייצרת טפסים מתוחכמים, שיקים ונייר רציף.
בתחילת 2007 רכשו רון ויסברג וקבוצת משקיעים ממשפחת דוברובסקי 90% מהשלד הבורסאי של החברה. פעילות החברה המשיכה להיות בידי משפחת דוברובסקי. 

באפריל 2012 מכרה החברה את קו ייצור המעטפות, המהווה 80% מפעילותה, למשקיע פרטי עבור כ-10 מיליון ש"ח. 

חברת דפרון בהווה ממשיכה את פעילותה במתכונת קטנה יותר על ידי שני בניו של רפאל, יוסי ושלמה דוברובסקי, וכן בנישה הנקראת "דפרון שיווק", המתמחה בהפקות דפוס מיוחדות בתחום הקד"מ והשיווק הדיגיטלי, בניהולם של ניר דוברובסקי, נכדו של רפאל, יזם בתחום האינטרנט ובעליה של חברת Ideal-Logic ורן שרייבר.

== קישורים חיצוניים ==
* [https://web.archive.org/web/20130818013449/http://dafron.co.il/index.htm אתר החברה]
* [https://www.youtube.com/user/DafronGift הערוץ של דפרון], באתר YouTube
* [https://web.archive.org/web/20160303185250/http://www.kan-naim.co.il/artical.asp?id=5272 דפרון מציגה: "מחברות נבונות" לחזרה קלה לבית הספר!], באתר "כאן נעים", 9 באוגוסט 2004
* 
* 
* אתר [http://dafron-paper.com/ דפרון שיווק]

==הערות שוליים==

קטגוריה:יצרני ציוד משרדי
קטגוריה:חברות ישראליות
קטגוריה:ישראל: תעשייה
קטגוריה:חברות ביישוב
קטגוריה:ישראל: חברות שהוקמו ב-1939
הפארק הפרובינציאלי הר אסיניבוין

הפארק הפרובינציאלי הר אסיניבוין (באנגלית: Mount Assiniboine Provincial Park) הוא פארק לאומי בפרובינציה הקנדית קולומביה הבריטית סמוך לגבולה עם פרובינציית אלברטה. הפארק ממוקם סביב הר אסיניבוין - הר דמוי-פירמידה השוכן על קו פרשת המים של אמריקה, אחד מקצות בסיס הפירמידה הוא הצומת שבו נפגשים הפארק הלאומי באנף בגבול המזרחי של הפארק והפארק הלאומי קוטניי בגבול המערבי. הגבול המערבי של הפארק שוכן מעל הנחלים דיר ואקסטנשן שמוצאים בקוטניי, וזורמים אל נהר מיצ'ל.

==תיאור הפארק==
אגם מגוג ומאחוריו הר אסיניבוין
גובהו של ההר 3,168 מטרים והוא מתנשא לגובה של 1,525 מטרים מעל אגם מגוג.

==היסטוריה==
ב-1885 העניק ג'ורג' מ. דאוסון להר את שמו. דאוסון ראה את ההר מהר קופר (הנחושת) בפארק הלאומי באנף, ותוך כדי הבחין בקבוצת עננים מסביב לפסגה. צורת העננים הזכירה לו את העשן שבקע מאוהלי הטיפי של אינדיאנים משבט אסיניבוין. הראשונים לטפס על ההר היו ג'יימס אאוטראם, כריסטיאן בוהרן וכריסטיאן האסלר, שעשו זאת ב-1901. הפארק הפרובינציאלי הוקם ב-1922, לאחר שקולומביה הבריטית הכריזה על שטח בגודל 5,120 הקטאר כאזור מוגן בעקבות מסע שכנועים של המועדון האלפיני הקנדי. ב-1925 היה לורנס גראסי לראשון שמטפס על ההר לבדו. ב-1984 הוכרז הפארק על ידי אונסק"ו כאתר מורשת עולמית ביחד עם פארקים נוספים ותחת השם הקיבוצי "הפארקים בהרי הרוקי הקנדיים".

החלקים הנמוכים של ההר הם בית גידול עבור יערות אשוחית, בהם גדלות קבוצות קטנות של אשוח אלפיני ואורן מפותל. האזורים הבלתי מיוערים בגבהים אלה הם בית גידול עבור צמחים ממשפחת האברשיים, יערתיים וכדומה. החל מגובה של 2,100 מטרים ועד גובה של 2,400 מטרים גדלים זה לצד זה אשוח אלפיני, אשוחית אנגלמן ולגש אלפיני. לאורך הנחלים של ההר ובאזורים הבוציים ניתן למצוא צמחייה אופיינית כגון מרבדי ערבות נמוכות. המדרונות הסלעיים של ההר מכוסים בצמחים כגון Sedum (משפחת הטבוריתיים), ערבה ארקטית, ומינים אחדים של בקעצור. הערבות האלפיניות הן בית גידול עבור מאות מינים של פרחי בר שפורחים בקיץ במגוון רב של צבעים.

בפארק נצפו 93 מינים של עופות, ובהם מינים אחדים של עורביים ופרושיים. הפארק הוא גם בית גידול עבור בעלי חיים נוספים כגון אייל פרדי שחור-זנב, אייל קורא, אייל קנדי, דוב שחור, דוב גריזלי, כבש גדול-קרניים ועז הרים. לעיתים נדירות ניתן לצפות גם בגירית, גרגרן, דלק, זאב מצוי וזאב ערבות.

אין כבישים המובילים אל הפארק, והדרכים היחידות להגיע אליו הן בטיסת מסוק או דרך שביל טיולים באורך 27 קילומטרים.

==קישורים חיצוניים==

* 
* [https://web.archive.org/web/20170822131632/http://www.env.gov.bc.ca/bcparks/explore/parkpgs/mt_assiniboine/assiniboine.pdf מפת הפארק]

אסיניבוין
*
אסיניבוין
קטגוריה:קנדה: גאולוגיה
מייקל מאדן

מייקל אלן מאדן (באנגלית: Michael Allen Madden; נולד ב-13 במאי 1979) הוא מוזיקאי אמריקאי, הידוע בתור בסיסט להקת הפופ רוק האמריקאית, מארון 5.

==ביוגרפיה==
מייקל אלן מאדן נולד באוסטין, טקסס, ארצות הברית. כשהיה בחטיבת הביניים החל לנגן בגיטרה בס.

==תחילת הקריירה==
מייקל החל לנגן כשהיה בחטיבת הביניים ביחד עם חבריו ג'סי קרמייקל, ואדם לוין. בשנת 1994 צירפה החבורה את ראין דאסיק, שניגן על תופים והפכה ללהקה, "Kara's Flowers".
חברי הלהקה נהגו להתאמן במחסן בביתו של קרמייקל וב-1997, הלהקה הוציאה את אלבומה הראשון, "The Fourth World". האלבום לא הצליח, וחברי הלהקה החליטו שדרכיהם ייפרדו.

לאחר פירוק הלהקה, מאדן הלך ללמוד באוניברסיטת קליפורניה בלוס אנג'לס, לאחר שסיים את לימודיו, התחבר מחדש עם חבריו אדם, ג'סי וראין. בשנת 1999 הצטרף הגיטריסט ג'יימס ולנטיין אל החבורה, והם החליטו על שם חדש ללהקה, "מארון 5".

==Maroon 5==
בשנת 2002 ב-25 ביוני יצא אלבום הבכורה של מארון 5, "Songs About Jane". חמשת הסינגלים שהוצאו לאור ממנו במשך כשלוש שנים זכו להצלחה ברחבי העולם, והלהקה זכתה להכרה. בשנת 2005, מארון 5 קיבלו את פרס גראמי כ"תגלית השנה". בשנת 2003 ב-22 בינואר, הם הקליטו מיני אלבום עם שירים אקוסטיים שנקרא על שם הזמן בו הוקלט, "1.22.03.Acoustic". בשנת 2005 ב-13 במאי בזמן הופעה חיה בסנטה ברברה, קליפורניה הם הכניסו את השירים ל-DVD שנקרא "Live – Friday the 13th". לאחר 5 שנים הם הוציאו את אלבום האולפן השני שלהם, "It Won't Be Soon Before Long" ב-16 במאי. ב-25 במרץ 2008 הם הוציאו אלבום הופעה חיה שני שנקרא "Live from SoHo". ב-8 ביולי 2008, הם הוציאו אלבום הופעה חיה שלישי במספר שנקרא, "Live from Le Cabaret". ב-21 בספטמבר 2010 הם הוציאו את אלבום האולפן השלישי שלהם, "Hands All Over".

==קישורים חיצוניים==

* 

קטגוריה:מוזיקאים אמריקאים
קטגוריה:זוכי פרס גראמי
קטגוריה:בסיסטים אמריקאים
קטגוריה:חברי להקת מארון 5
קטגוריה:אמריקאים שנולדו ב-1979
איסאק דונייבסקי

[[לוח זיכרון בסנקט פטרבורג]]
איסאק אוֹּסיפּוֹביץ' דוּנָיֶיבסקי (ברוסית: Исаак Осипович Дунаевский; 30 בינואר 1900 – 25 ביולי 1955) היה מלחין סובייטי נודע ממוצא יהודי. כתב מספר רב של שירים ומוזיקה לסרטים.
בעל תואר אמן העם של רוסיה הסובייטית (1950), חתן פרס סטלין (1941 ו-1951) ובעל עיטור הכוכב האדום, עיטור פועלי הדגל האדום ועיטור אות הכבוד.

==ביוגרפיה==
איסאק (יצחק) דונייבסקי נולד בעיירה לוחביצה בקרבת פולטבה, אז בתחומי האימפריה הרוסית (כיום באוקראינה). המשפחה התאפיינה בכישרון מוזיקלי, גם חמשת אחיו עשו קריירה בתחום המוזיקה. בגיל 8 הוא התחיל ללמוד נגינה בכינור.

בשנת 1910 עברה המשפחה לחארקוב. בשנת 1918 סיים את הלימודים בבית הספר, ובשנת 1919 סיים את הלימודים בקונסרבטוריון העירוני. בשנים 1920-1924 עבד בתיאטרון המקומי כמלחין ומנצח.

בשנים 1924-1927 התגורר בבירה מוסקבה. בתקופה זו היה מנהל מוזיקלי של אחד התיאטראות בעיר והחל לכתוב את האופרטות הראשונות שלו. בשנת 1929 עבר ללנינגרד, החל לעבוד ביחד עם לאוניד אוטיוסוב והיה למנהל הלהקה המקומית. הוא היה בין המלחינים הראשונים בברית המועצות שהחלו לכתוב מוזיקה ג'אז.

בשנות ה-30 התחיל לעבוד ביחד עם הבמאי הסובייטי גריגורי אלכסנדרוב וכתב מוזיקה לסרטיו המוצלחים "החברה העליזים" (Весёлые ребята; 1934), "הקרקס" (Цирк; 1936) ו-"וולגה-וולגה" (Волга-Волга; 1938).
עד לשנת 1940 חיבר דונייבסקי מוזיקה ל-21 סרטים. עבור זאת זכה פעמיים בפרס סטלין (בשנים 1941 ו-1951).

בתקופת מלחמת העולם השנייה היה המנהל המוזיקלי של להקה שנתנה הופעות רבות. החל משנת 1945 התגורר במוסקבה. בתקופה זו הוא המשיך לכתוב מוזיקה לסרטים והלחין מספר אופרטות.

בנוסף למוזיקה לסרטים ואופרטות כתב דונייבסקי מוזיקה לשירים רבים, שזכו לפופולריות רבה ובחלקם מבוצעים עד היום.

בשנת 1932 נישא, והיה אב לבן. בשנת 1945 נולד לו בן נוסף מחוץ לנישואים: מקסים דונייבסקי, גם הוא מלחין נודע.

דונייבסקי נפטר בשנת 1955 מהתקף לב, בן 55 במותו. נטמן בבית העלמין נובודוויצ'יה.

==קישורים חיצוניים==

* [http://www.dunaevski.ru אתר לזכרו] 
* , 
* 
* 

קטגוריה:מלחינים שעל שמם כוכב לכת מינורי
קטגוריה:מלחינים סובייטים
קטגוריה:מלחינים יהודים אוקראינים
קטגוריה:יהודים סובייטים
קטגוריה:מקבלי עיטור הכוכב האדום
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:אישים הקבורים בבית העלמין נובודוויצ'יה
קטגוריה:מלחינים יהודים רוסים
קטגוריה:סובייטים שנולדו ב-1900
קטגוריה:נפטרים ב-1955
פרוש עב-מקור צמחוני

פָּרוּש עב-מקור צמחוני (שם מדעי:Platyspiza crassirostris) הוא מין של ציפור בקבוצת פרושי דרווין. מין זה הוא המין היחיד של הסוג Platyspiza. ציפור זו היא אנדמית לאיי גלאפגוס. בית גידולו הטבעי של הפרוש עב-המקור הצמחוני הוא יערות-הררים יבשים בעלי אקלים טרופי וסובטרופי.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:פרושי דרווין
קטגוריה:עופות יחידים בסוגם
חטט עצים גדול

חטט עצים גדול (שם מדעי: Camarhynchus psittacula) הוא מין של ציפור מקבוצת פרושי דרווין. מין זה אנדמי לאיי גלאפגוס. בית גידולה הטבעי של הציפור הוא יערות-הררים לחים בעלי אקלים טרופי וסובטרופי, וכן יערות יבשים בעלי אקלים דומה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:פרושי דרווין
חטט עצים קטן

איור של זוג חטט עצים קטן
חטט עצים קטן (שם מדעי: Camarhynchus parvulus) הוא מין של ציפור מקבוצת פרושי דרווין. הציפור היא אנדמית לאיי גלאפגוס. בית גידולו הטבעי של חטט העצים הקטן הוא יערות טרופיים וסובטרופי<nowiki/>ים, וכן אזורי בָּתָה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:פרושי דרווין
הפארק הפרובינציאלי האמבר

הפארק הפרובינציאלי המבר (באנגלית: Hamber Provincial Park) הוא פארק השוכן בקולומביה הבריטית שבקנדה, הגובל באלברטה ומוקף משלושת הצדדים האחרים שלו על ידי הפארק הלאומי ג'ספר.
== היסטוריה ==
ראשוני המטיילים באזור הפארק הופתעו לגלות כי הוא אתר נפרד מהפארק הלאומי ג'ספר ומהפארק הפרובינציאלי הר רובסון, כיוון שלכל האזורים הללו יש היסטוריה ומאפיינים טבעיים משותפים. הפארק הוא חלק מאזור גדול ממדים שבעבר נודע בכינוי "הצפון הגדול", ואשר השתרע מאגם לואיז דרך מעבר ילוהד ועד קו חברת הרכבות הלאומית של קנדה.

הפארק קרוי על שם אריק המבר, שכיהן כסגן המושל של קולומביה הבריטית בין 1936 ל-1941. שטחו של הפארק בעת ההכרזה היה כעשרה מיליון דונם, ובגבולות אלו שכנו הר סר סנדפורד שהוא הנקודה הגבוהה ביותר ברכס סלקירק, הר קלמנסו המושלג ואגמי ומפלי קאמינס. במשך השנים לחצו יזמים בתחום כריתת העצים וייצור חשמל להשתמש במשאבי הטבע שבפארק, ובעקבות הסכם שנחתם עם הממשל הפדרלי של ארצות הברית החליטה קולומביה הבריטית להקטין את שטח הפארק לכ-240,500 דונם.

כיום הפארק הוא הקטן ביותר מבין הפארקים הנכללים בהכרזה של אונסק"ו, ויש בו מספר קטן מאוד של מתקנים. בשל חוסר נגישותו הפארק כמעט ואינו זוכה לנפח תיירות משמעותי, ובכל שנה מבקרים בו רק כ-500 אנשים. מראה הפארק מאופיין בפסגות הרים גבוהות ובעמקי נהרות, אך האתר הידוע ביותר בו הוא אגם פורטרס (מבצר) שאורכו 10 קילומטרים. גדות האגם הן בית גידול עבור צמחייה עבותה שכוללת אזליאה מדומה, אשוחית, בשמת, ורודודנדרון.

רשות הפארקים של קולומביה הבריטית פועלת באופן קבוע לפיתוח הפארק, אך במשך שנים רבות הדרך היחידה להיכנס אליו הייתה באמצעות שיט בנחל וושאאוט שנשפך אל החוף הצפוני של אגם פורטרס. כיום קיים שביל באורך 24 קילומטרים שמתחיל במפלי סאנוופטה בפארק הלאומי ג'ספר, ומסתיים מזרחית לאגם פורטרס. לפארק האמבר ולפארקים הר רובסון וג'ספר יש היסטוריה משותפת בזכות פעילותו של הגאולוג הקנדי ארתור פילמון קולמן.

==קישורים חיצוניים==

* 
* [http://www.env.gov.bc.ca/bcparks/explore/parkpgs/hamber/ הפארק הפרובינציאלי האמבר] באתר BCParks
* [http://www.aupress.ca/books/120169/ebook/14_Sandford_2010-EcologyAndWonder.pdf הפארק הפרובינציאלי האמבר] באתר של אוניברסיטת אתבסקה

האמבר
מבצע שינוי כיוון 11

מבצע שינוי כיוון 11 המוכר גם כמבצע שינוי ברור היה מבצע שהתקיים בדרום לבנון בין 11 ל-14 באוגוסט 2006 והיה השלב האחרון של מלחמת לבנון השנייה. המבצע היווה את מאמץ תמרון העומק היחיד שהופעל באופן מלא במהלך המלחמה, בו השתתפו ארבע אוגדות שהתחלקו לגזרות הלחימה השונות בדרום לבנון, בנוסף להסקה של כוחות באחד ממבצעי ההסקה הגדולים בהיסטוריה של צה"ל. אישור ליציאה למבצע ניתן על ידי ראש הממשלה אהוד אולמרט מספר שעות לפני אישור הסכם הפסקת האש במועצת הביטחון של האו"ם והמבצע לא הופסק גם לאחר שזה התקבל.

מטרת המבצע הייתה כניסת כוחות צה"ל לעומק לבנון עד לנהר הליטני וטיהור דרום לבנון מלוחמי חזבאללה, עד כמה שניתן לפני שהפסקת האש תיכנס לתוקפה.

==רקע==

==מהלך הלחימה==
האישור ליציאה למבצע התקבל כאמור באיחור של 48 שעות של התלבטות מתוקשרת, הוא התקבל בסביבות השעה 18:30 ב-11 באוגוסט 2006. לפי התוכנית בצה"ל, כדי להשיג את מטרות המבצע ולהגיע לנהר ליטני, דרוש כשבוע במסגרת כוחות של ארבע אוגדות.

מרגע קבלת האישור ליציאה למבצע, החל מבצע הטסה של כוחות מעוצבת האש, בפיקודו של איל איזנברג, על מנת לבצע איגוף אנכי, שבמהלכו הונחתו כוחות צנחנים בעומק לבנון ולאורך נהר הליטני. לאחר שמחבלי חזבאללה הצליחו להפיל מסוק יסעור החליטו אייזנברג ואלוף פיקוד הצפון, אודי אדם, לעצור את המבצע. כוחות האוגדה פעלו בלבנון במהלך משולב שכלל הטסת כוחות שתוגברו בכוחות שחברו אליהם רגלית. לאחר שהוחלט על עצירת המבצע פגעו לוחמיו של אייזנברג, הן מחטיבת הצנחנים והן מחטיבה 55, במחבלים ומשגרי רקטות עד שהפסקת האש נכנסה לתוקפה. בנוסף לכך הוכנסו חיילים משלוש אוגדות דרך מעברי הגבול. כל הכוחות האלו בעצם שילשו את מספר חיילי צה"ל שנמצאו בתוך לבנון לכדי כ-10,000 חיילים.

==ראו גם==
* הקרב על הסלוקי

==לקריאה נוספת==
* 
* 
* 
* 

==קישורים חיצוניים==
* [http://lebanon2.ynet.co.il/#map 30 שעות, 33 הרוגים - הקרב האחרון], באתר ynet 
* 
* 
* עמיקם צור, "[https://web.archive.org/web/20160122104639/http://www.global-report.com/amikam/a1913-התותחנים-במלחמת-לבנון-השניה התותחנים במלחמת לבנון השנייה]", באתר Global-Report (פורסם: 29 בנובמבר 2006)
* 
* 

==הערות שוליים==

קטגוריה:מלחמת לבנון השנייה: קרבות
שינוי כיוון 11
שינוי כיוון 11
שינוי כיוון 11
קטגוריה:קרבות יחידות הצנחנים של צה"ל במלחמת לבנון השנייה
קטגוריה:חטיבה 55: קרבות ומבצעים
שיר עבודה (נח שפירא)

שיר עבודה הוא שירו של נח שפירא ("בר-נש"), אשר פורסם בשנת תרנ"ה 1895 והולחן בלחן עממי מזרחי. מאז פרסומו בעיצומה של תקופת העלייה הראשונה, נעשה השיר אהוד ביישוב העברי החדש בארץ ישראל. נהגו לשיר אותו באירועים חגיגיים כחלק ממבחר שירים שביטאו את יעדי המפעל הציוני, והוא הוכנס אל תוכנית הלמודים בגני הילדים ובבתי הספר. הוא אומץ גם על ידי אנשי העלייה השנייה ותנועת העבודה הארצישראלית, כמבטא את ערך היסוד שלה. הוא צורף אל "פנקסי" – הספרון שהוענק לכל חבר או חברה בתנועת הנוער "השומר הצעיר" בראשיתה, מאז 1918. הוא זכה לפופולריות רבה גם בקרב חברי הגדודים העבריים במלחמת העולם הראשונה. 
"שיר עבודה" זכה לביצועים רבים, שחלק רב מהם מקהלתי, במאה ה-20 וה-21. אחת ההקלטות הבולטות לשיר היא של אילקה רווה כסולן, בליווי מקהלת צדיקוב ותזמורת קול ישראל.

==מילות השיר==

==תכנים ואמירות==

שפירא מרמז בשירו על מקורות מסורתיים נודעים לממעוניו, צרכני השיר, בני דורו. במילים "מִטַּל שָׁמַיִם וּמִכָּל מֶגֶד" הוא מאזכר ברמיזה את פסוקי הברכה בספר בראשית: . במילים "הָעוֹלָם עוֹמֵד עַל הָעֲבוֹדָה" הוא מאזכר את מאמר חז"ל במסכת אבות: (אף כי על פי רוב הפרשנות, כוונתם של חז"ל הייתה לעבודת האל). השיר פותח בשחרית, בקול קורא ומעורר משינה ליום העבודה, שאותה מהלל המשורר ומשבח, כמעניקה חיים; מזון: "מגד" ו"לחם", ומלבוש: "בגד". שבחי העבודה והעמל מודגשים בשיר, הן בפזמון גדוש קולות ההתפעלות החוזרים: "יָהּ חַי לִי, לִי הָהּ עֲמָלִי!", והן בבית השלישי, במילים: "הָעֲבוֹדָה הִיא כָּל חַיֵּינוּ, מִכָּל צָרָה תַּצִּילֵנוּ" אשר הפכו למטבע לשון בתרבות העברית והישראלית, ומצוטטות בהקשרים ומשמעים שונים ואף מנוגדים.

==לקריאה נוספת==
* מנשה רבינא, השיר "יה חי לי, לי-הה-עמלי" ומחברו ברנש, הוא נח שפירא, תל אביב : תרבות וחינוך, 1966.
* יפה ברלוביץ, '"העולם עומד על העבודה, הריעו שירו בקול תודה": לשירת העבודה של נח שפירא (ברנ"ש) – משורר עם מן העלייה הראשונה',עתון 77 32–33, תשמ"ב, 54–57. 
* יפה ברלוביץ, '"יה חי לי לי יה עמלי" – משורה בערבית לשיר העבודה הפופולרי ביותר ביישוב', חידושים 4 (2009), 56–59.

==קישורים חיצוניים==

* [https://web.archive.org/web/20100429090353/http://www.nostalgia.org.il/amuta/freemp3/Work_Song.html שיר העבודה (יה חי לי לי)], באתר עמותה למורשת הזמר העברי (כולל דיוקנו של נח שפירא)
* 

==הערות שוליים==

קטגוריה:שירים בעברית
קטגוריה:שירי המאה ה-19
קטגוריה:שירי ההתיישבות העובדת
קטגוריה:ציונות בתרבות
מאיר שלמה יהודה רבינוביץ

חלקת אדמו"רי ביאלא ב[[בית הקברות היהודי בוורשה, המצבה השמאלית היא של הרבי ממעזריטש.]]
רבי מאיר שלמה יהודה רבינוביץ (ה'תרכ"ח, 1868 – י"ז באדר ה'תש"ב, 6 במרץ 1942) היה אדמו"ר של חצר חסידית בעיר מעזריטש שבפולין, שהייתה ענף מחסידות ביאלא, דור חמישי, בן אחר בן ליהודי הקדוש מפשיסחה.

==תולדות חייו==
נולד באוסטרובא שבפולין לרבי יצחק יעקב רבינוביץ האדמו"ר הראשון של חסידות ביאלא, ולרבנית רחל לביאה בתו של רבי יהושע מאוסטרובא, לאחר פטירת זקנו בכ"ח בניסן ה'תרל"ג עבר עם בני משפחתו לעיר ביאלא פודולסק בה הקים אביו את חצר ביאלא. נשא לאשה את בתו של רבי אייזיק ברב"ש מצאצאי רבי לוי יצחק מברדיטשוב ורבי נחמן מברסלב, והתגורר בברדיטשוב מספר שנים.
לאחר פטירת אביו בכ"ג באדר ב' ה'תרס"ה, קיבלו עליהם בעלי המוח מחסידי ביאלא את מרותו, הוא הנהיג את חסידיו בעיר ביאלא, אך בעקבות שרפה שכילתה את החצר, העתיק את מגוריו לעיר מעזריטש הסמוכה, בה הנהיג את חצרו עד לאחר מלחמת העולם הראשונה, לאחריה עבר להתגורר בוורשה.

==דברי תורתו==
מרבית דברי תורתו אבדו בימי השואה, מקצת תורותיו ומכתביו יצאו לאור בשנת תשמ"ט על ידי מכון מגמ"ה תחת השם "זיכרון משל"י".

==אחרית ימיו==
בסוף ימיו נאלץ כמו כל יהודי ורשה להסתגר בגטו, שם למד תורה עם נערים יהודים, עד ליום פטירתו י"ז אדר תש"ב, בהלווייתו שהייתה ההלויה הרבנית האחרונה בגטו השתתפו רבים מתושבי הגטו, ומצבה הוקמה על קברו על אף התנאים הקשים.

==קישורים חיצוניים==
* 

==הערות שוליים==

קטגוריה:אדמו"רי ביאלא
קטגוריה:רבנים פולנים
קטגוריה:יהודים הקבורים בבית הקברות היהודי בוורשה
מאיר
קטגוריה:יהודים בשואה: פולין
קטגוריה:נספים בגטו ורשה
קטגוריה:ילידי 1868
קטגוריה:פולנים שנפטרו ב-1942
התיאטרון היהודי בוורשה

הופעה בתיאטרון, פורים 2009
מבנה התיאטרון
תיאטרון המדינה היהודי על-שם אסתר רחל קמינסקה ואידה קמינסקה (בפולנית: Teatr Żydowski im. Estery Racheli i Idy Kamińskich) הוא מוסד תיאטרוני בוורשה, בירת פולין. הוא נקרא על-שם מייסדות התיאטרון אסתר רחל קמינסקה ובתה אידה קמינסקה שהייתה מועמדת לפרס האוסקר, אסתר רחל מכונה "אם התיאטרון היהודי".

תיאטרון המדינה היהודי נוסד ב-1950 מאיחודן של שתי קבוצות תיאטרון שפעלו בוורשה ולודז' בשנים 1950-1945. התיאטרון היה פעיל בשתי הערים וערך סבבי הופעות ברחבי פולין. ב-1955 הוא התקבע בכיכר גז'יבובסקה אשר בוורשה. 

מאז היווסדו, שאף התיאטרון להמשיך את המסורת המפוארת של עולם הבמה היהודי בפולין בתקופה שקדמה למלחמה. בתיאטרון הצגות בפולנית וביידיש (ניתן לקבל מכשירי שמיעה עם תרגום בפולנית). התיאטרון מעלה גם הצגות של מחזאים ישראלים בתרגום לפולנית (למשל של חנוך לוין בתרגום של אלה סידי).

התיאטרון מציג מחזות ממיטב הדרמה היהודית. הרפרטואר שלו כולל עבודות של יוצרים כגון אברהם גולדפדן, מנדלי מוכר ספרים, שלום עליכם, י"ל פרץ ויעקב גורדין. 

מנהל התיאטרון החל מ-1970 ועד מותו בשנת 2014 היה השחקן שמעון שורמיי. יעקב וייצנר היה המנהל האומנותי של התיאטרון בשנים 2005-2018.

==קישורים חיצוניים==

* 
* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תיאטרון יידיש
קטגוריה:ורשה: תרבות
קטגוריה:יהדות ורשה